26. ΑΠΟΦΑΣΙΣ ΠΡΩΘΥΠΟΥΡΓΟΥ Αριθ. Φ. 067/5/222942 της 9/21 Μαρτ. 1974 (ΦΕΚ Β΄ 340) Περί πολιτικής επιστρατεύσεως προς ικανοποίησιν αναγκών των Ενόπλων Δυνάμεων. Έχοντες υπ’ όψει: 1.Την παρ.1 του άρθρ. 12 του Α.Ν. 398/68 «περί Πολιτικής Σχεδιάσεως Εκτάκτου Ανάγκης», δι’ ης η Πολιτική Κινητοποίησις γενική ή μερική κηρύσσεται δι’ αποφάσεως του Πρωθυπουργού. 2.Την παρ. 2 του αυτού άρθρου, δι’ ης η εφαρμογή μέτρων τινών της Πολιτικής Κινητοποιήσεως δύναται να διατάσσηται υπό των αρμοδίων Υπουργών μετά προηγουμένην έγκρισιν του Πρωθυπουργού. 3.Την παρ. 3 του άρθρ. 2 του αυτού Α. Νόμου, δι’ ης εις τον όρον Πολιτική Κινητοποίησις περιλαμβάνεται και το μέτρον της Πολιτικής Επιστρατεύσεως. 4.Την ανάγκην αμέσου εξασφαλίσεως της κανονικής λειτουργίας των Υπηρεσιών των Ενόπλων Δυνάμεων εις περίπτωσιν επιστρατεύσεως ή οιασδήποτε ετέρας εκτάκτου ανάγκης, αποφασίζομεν: Καθορίζομεν όπως, ο Υπουργός Εθνικής Αμύνης ασκή την αρμοδιότητα της Πολιτικής Επιστρατεύσεως του πολιτικού προσωπικού του εργαζομένου υφ’ οιανδήποτε μορφήν εις Υπηρεσίας των Ενόπλων Δυνάμεων ή εις Βιομηχανίας και Επιχειρήσεις, αίτινες εν επιστρατεύσει θα λειτουργήσουν υπό τον έλεγχον των Ενόπλων Δυνάμεων, ως επίσης και του προσωπικού όπερ θα απαιτηθή προς συμπλήρωσιν των Υπηρεσιών, Βιομηχανιών και Επιχειρήσεων τούτων, και εγκρίνομεν όπως, εις περίπτωσιν εφαρμογής μέτρων τινών της Πολιτικής Κινητοποιήσεως δι’ αποφάσεών του, διατάσση την πολιτικήν επιστράτευσιν του προσωπικού τούτου. Προς τούτοις ο Υπουργός Εθνικής Αμύνης δύναται να προέλθη από τούδε εις άπαντα τα κατά την κρίσιν του προπαρασκευαστικά μέτρα εφαρμογής των ανωτέρω. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. Σελ. 356,02(α) Τεύχος 544-Σελ. 116 36.Ε.α.26 Πολιτική Επιστράτευση-Παλλαϊκή Άμυνα 